**Obec Vavrečka**

**Zápisnica**

**zo zasadnutia**

**Obecného zastupiteľstva dňa 13.06.2014**

**Mgr. Ladislav Šnapko**

**starosta obce**

**Vypracovala: Mária Pavláková**

**Overovatelia zápisnice: Ignác Kasan**

**Alena Hvoľková**

**Zápisnica zo zasadnutia OZ vo Vavrečke, konaného dňa 13.6.2014 v zasadačke Obecného domu.**

**-------------------------------------------------------------------------------------------------------------**

**Prítomní:** starosta obce Mgr. Ladislav Šnapko

**Poslanci OZ :** Marta Brindžáková, Ing. Mária Bucová, Bc. Alena Hvoľková, Ing. Jozef Hrkeľ, Ignác Kasan , Peter Trabalka, Ing. Jozef Sklarčík,

Ospravedlnení: Bc. Beáta Rentková, Ľudmila Pjentková

Hostia: zástupcovia firmy DSIDATA, zástupca RDS

Zasadnutie Obecného zastupiteľstva vo Vavrečke otvoril starosta obce Mgr. Ladislav Šnapko, ktorý všetkých prítomných privítal a uviedol, že obecné zastupiteľstvo bolo zvolané v zmysle zák.č. 479/2010 Zb. o obecnom zriadení v zmysle rokovacieho poriadku obecného zastupiteľstva. Skonštatoval, že obecné zastupiteľstvo je uznášania schopné.

**Schôdza sa riadila programom:**

1. Otvorenie zasadnutia

* voľba overovateľov zápisnice

1. Návrh na zmenu rozpočtu rozpočtovým opatrením č.2/2014
2. Schválenie odpredaja parcely C- KN č. 191/2, záhrady o výmere 888 m2 pre CANSTAV s.r.o., Nám. A. Bernoláka 375/1, Námestovo po zverejnení zámeru

4. Žiadosť Jána Šimjáka a manž. Zuzany o zrušenie predkupného práva na pozemok

5. Žiadosť Evy Čiernikovej o predaj časti nehnuteľnosti z parcely č. E –KN č.8124/1

6. Schválenie konceptu územného plánu obce Vavrečka a súborného stanoviska

7. Schválenie výstavby optickej FTTH siete v obci po stĺpoch SSE , vydanie súhlasného

stanoviska obce k vydaniu územného rozhodnutia a odsúhlasenie umiestnenia

bezpečnostného výrezu na stožiar

8. Určenie počtu poslancov a úväzok starostu pre voľby do orgánov

samosprávy obcí

9. Rôzne

10. Uznesenie

11. Záver

**K bodu 1: Otvorenie.**

Zasadnutie obecného zastupiteľstva otvoril starosta obce Mgr. Ladislav Šnapko.

Overovateľmi zápisnice boli určení poslanci: Ignác Kasan a Alena Hvoľková..

Písaním zápisnice bola poverená pracovníčka obecného úradu Mária Pavláková.

Starosta obce Mgr. Ladislav Šnapko predložil poslancom program na rokovanie OZ. Navrhol, aby sa najprv rokovanie začalo bodom 7, nakoľko boli prítomní zástupcovia firmy DSI DATA .

Poslanci hlasovali:7/0/0

**K bodu 7: Schválenie výstavby optickej FTTH siete v obci po stĺpoch SSE , vydanie súhlasného stanoviska obce k vydaniu územného rozhodnutia a odsúhlasenie umiestnenia bezpečnostného výrezu na stožiar**

Starosta predložil žiadosť firmy DSI DATA o vydanie súhlasného stanoviska k územnému rozhodnutiu na výstavbu optickej FTTH siete v obci po stĺpoch SSE . Starosta informoval, že optická sieť je zahrnutá v územnom pláne a teda môže byť vydané súhlasné stanovisko k vydaniu územného rozhodnutia. Nemohlo to byť riešené ohlásením drobnej stavby , tak ako bola najskôr požiadavka firmy DSI DATA. Žiadosť je prílohou zápisnice.

- Zástupca firmy DSI DATA informoval, že zaslal každému poslancovi umiestnenie bezpečnostného výrezu na stožiar, ktorý je umiestnený na pozemku obce v areáli amfiteátra. Zároveň informoval, že návrh zmluvy medzi firmou DSIDATA a Obcou Vavrečka ohľadom umiestnenia telekomunikačného zariadenia pre internet je už pripravený, na to reagoval starosta, že tam chce vykonať niektoré zmeny a zároveň požiadal, aby v zmluve boli zároveň zahrnutý aj zadarmo internet pre MŠ a ZŠ.

-zástupca firmy RDS vystúpil vo veci poskytnutia internetu – optického kábla. Vyjadril námietku voči vyjadreniu poslancov , že si jeho firma buduje monopol. Jeho firma podala ako prvá žiadosť o vybudovanie optického kábla ešte v roku 2012, kedy mu bola aj schválená. Položil otázku či obecné zastupiteľstvo schváli aj iným firmám vybudovanie optického kábla v našej obci. Poslanci sa vyjadrili, že áno, pretože pre občanov Vavrečky je to prínos, lebo si môžu vybrať poskytovateľa internetu.

Poslanci hlasovali k žiadosti o vydanie súhlasného stanoviska k vydaniu územného rozhodnutia:7/0/0

**K  bodu 2: Návrh na zmenu rozpočtu rozpočtovým opatrením č.2/2014**

Mária Pavláková predložila poslancom návrh na zmenu rozpočtu, ktorý zahrňuje zmeny v kapitolách : kultúrne služby, požiarna ochrana, cestná doprava, rozvoj obce a školstvo- originálne kompetencie. Je prílohou zápisnice.

Poslanci hlasovali: 7/0/0

**K bodu 3: Schválenie odpredaja parcely C- KN č. 191/2, záhrady o výmere 888 m2 pre CANSTAV s.r.o., Nám. A. Bernoláka 375/1, Námestovo po zverejnení zámeru**

Starosta informoval, že zámer bol zverejnený a k nemu neboli žiadne pripomienky. Jedná sa o pozemok , ktorý bude určený pod výstavbu bytového domu. Cena za pozemok je totožná so sumou, ktorú zaplatila obec SPF pri kúpe – 6 881,96 €.

Poslanci hlasovali : 7/0/0

**K bodu 4: Žiadosť Jána Šimjáka a manž. Zuzany o zrušenie predkupného práva na pozemok**

Starosta prečítal žiadosť Jána Šimjáka a manž. Zuzany o zrušenie predkupného práva na pozemky, parcela C-KN č. 386/6 orná pôda o výmere 626 m2, parcela C-KN č.386/29 zastavané plochy a nádvoria o výmere 34 m2 a parcela C-KN č.386/49 zastavané plochy a nádvoria o výmere 100 m2 evidované na LV č.667 k.ú. Vavrečka. Predkupné právo na pozemok si vyhradila obec Vavrečka v kúpnej zmluve pri predaji pozemku. To bolo podmienené výstavbou rodinného domu a uvedená podmienka bola splnená .

- Poslanci hlasovali: 7/0/0

**K bodu 5: Žiadosť Evy Čiernikovej o predaj časti nehnuteľnosti z parcely č. E –KN č.8124/1**

Starosta prečítal žiadosť Evy Čiernikovej o predaj časti pozemku z parcely E-KN č.8124/1 , ktorého vlastníkom je obec Vavrečka .Svoju žiadosť odôvodňuje tým, že uvedený pozemok je susediaci s jeho pozemkami, ktoré využíjú na výstavbu. Poslanci boli na obhliadke uvedeného pozemku a zistili, že uvedený pozemok zasahuje do obecnej komunikácie. Obecná komunikácia musí mať šírku 9 m. Na základe tohto faktu rozhodli, že obec nemôže odpredaj celý pozemok. Dohodli sa, že žiadateľka dá vypracovať geometrický plán tak, aby bola dodržaná šírka obecnej komunikácie. Keď bude geometrický plán vypracovaný, obecné zastupiteľstvo sa k tejto žiadosti opätovne vráti.

**K bodu 6: Schválenie konceptu územného plánu obce Vavrečka a súborného stanoviska**

Starosta informoval o pokračovaní realizácie územného plánu obce. Na základe súborného stanoviska vypracovaného na základe prerokovania konceptu územného plánu obce Vavrečka bude spracovaný Návrh územného plánu so zahájením  tretej časti- spracovaním návrhu územného plánu v zmysle súborného stanoviska invariantne.

- Poslanci hlasovali: 7/0/0

**K bodu 8: Určenie počtu poslancov a rozsah funkcie starostu pre voľby do orgánov**

**samosprávy obcí**

Starosta informoval, že v roku 2014 sa uskutočnia voľby do orgánov samosprávy a obecné zastupiteľstvo musí určiť podľa §11 zákona SNR č.479/2010 Zb. počet poslancov na ďalšie volebné obdobie a rozsah funkcie starostu. Počet poslancov je daný pre každú obec podľa počtu obyvateľov. Pre našu obec , ktorá má počet obyvateľov 1471, je to od 7 do 9 poslancov.

Poslanci schválili pre budúce volebné obdobie voliť 9 poslancov a pre starostu plný rozsah funkcie.

- Poslanci hlasovali: 7/0/0

**K bodu 9: Rôzne**

Mikuláš Košťál predniesol svoju žiadosť v súvislosti s organizovanou akciou „ Na kolesách proti rakovine“- je to „O“ ročník, ktorú organizuje spolu s  paraolympijským výborom . Akcia sa koná 29.6.2014.

Sprievodné akcie-

Sobota- lietanie na rogáloch

Nedeľa- od 9:00-14:00 hod. bude otvorený vysielač

Hudba z Vavrečky na amfiteátri

Súťaže pre deti

Občerstvenie zabezpečia požiarnici. Akciu bude moderovať „ Majster N“.

Požiadal o pomoc pri organizovaní uvedenej akcie, ale taktiež aj finančný príspevok . Poslanci schválili príspevok na ozvučenie , tričká, vizitky a sladké odmeny pre deti.

Poslanci hlasovali:7/0/0

* Starosta informoval

Firma Harcek , ktorá realizuje výstavbu kanalizácie v obci nás požiadala o povolenie pracovať aj v nedeľu. Poslanci nesúhlasili, aby sa v nedeľu pracovalo. Poslanci hlasovali: 1/6/0

Dňa 21.6.2014 sa uskutoční dievčenský futbal . Hrať sa bude na ihriskách Zubrohlava, Oravská Jasenica a Vavrečka. Na uvedenú akciu pripravíme občerstvenie.

Od 1.6.2014 sme uzatvorili Dohodu s ÚPSVaR v Námestove a zamestnali sme 4 pracovníkov podľa § 50j na dobu 9 mesiacov.

Za rok 2013 máme ukončený audit účtovnej závierky, ktorý je ukončený výrokom audítora.

**K bodu 10: Uznesenie**

**Uznesenie obecného zastupiteľstva č.4/2014 zo dňa 13.6.2014**

**A. Schvaľuje:**

1/ Program obecného zastupiteľstva

2/ Zmenu rozpočtu rozpočtovým opatrením č.2/2014

3/Predaj pozemku C- KN parc.č. 191/2, záhrady o výmere 888 m2, zapísanú na LV č.499

pre CANSTAV s.r.o., Nám. A. Bernoláka 375/1, Námestovo v cene 6881,96€

podľa osobitného zreteľa v zmysle §9a, ods.8, písm.e/ Zákona č. 138/1991 Zb. v znení

neskorších predpisov o majetku obcí .

Osobitým zreteľom sú aktivity kupujúceho nasledovné:

* kupjúci po dostavbe bytového domu prevedie do vlastníctva Obce Vavrečka
* 1-izbový byt
* zohľadní obyvateľov z Obce Vavrečka pri predaji bytov

4/ Zrušenie predkupného práva na pozemky, parcela C-KN č. 386/6 orná pôda o výmere 626

m2, parcela C-KN č.386/29 zastavané plochy a nádvoria o výmere 34 m2 a parcela C-KN

č.386/49 zastavané plochy a nádvoria o výmere 100 m2 evidované na LV č.667 k.ú.

Vavrečka pre Jána Šimjáka a manž. Zuzanu, Vavrečka č.377

5/ Súborné stanovisko vypracované na základe prerokovania konceptu územného plánu obce

Vavrečka, na základe ktorého bude spracovaný Návrh územného plánu so spôsobom

vybavenia pripomienok v procese prerokovania konceptu podľa tabuľkového prehľadu, so

zahájením tretej etapy –spracovaním návrhu územného plánu v zmysle súborného

stanoviska invariantne

6/ Vydanie súhlasného stanoviska k vydaniu územného rozhodnutia o umiestnení líniovej

stavby – optická FTTH sieťpre firmu DSI DATA Námestovo

7/ Pre budúce volebné obdobie 9 poslancov a pre starostu plný rozsah funkcie.

8/ Finančný príspevok na ozvučenie , tričká, vizitky na akciu „ Na kolesách proti rakovine“

**B. Berie na vedomie :**

- správu o vykonanom audite účtovnej závierky za rok 2013

**C. Neschvaľuje :**

Práce na výstavbe kanalizácie v obci Vavrečka v nedeľu

**K bodu 12: Záver.**

Na záver starosta obce Mgr. Ladislav Šnapko poďakoval všetkým prítomným za účasť.

Mgr. Ladislav Šnapko

starosta obce

Overovatelia : Ignác Kasan

Alena Hvoľková

Zapisovateľ : Mária Pavláková